Návrh

**OPATRENIE**

Národnej banky Slovenska

z ... 2020,

ktorým sa mení a dopĺňa opatrenie Národnej banky Slovenska č. 8/2019 o predkladaní výkazov platobnými inštitúciami, pobočkami zahraničných platobných inštitúcií, inštitúciami elektronických peňazí a pobočkami zahraničných inštitúcií elektronických peňazí

Národná banka Slovenska podľa § 96 ods. 1 písm. c) a h) a ods. 2 písm. b), c), g) a h) zákona  
č. 492/2009 Z. z. o platobných službách a o zmene a doplnení niektorých zákonov v znení neskorších predpisov a § 35 ods. 2 zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov ustanovuje:

**Čl. I**

Opatrenie Národnej banky Slovenska č. 8/2019 o predkladaní výkazov platobnými inštitúciami, pobočkami zahraničných platobných inštitúcií, inštitúciami elektronických peňazí a pobočkami zahraničných inštitúcií elektronických peňazí (oznámenie č. 457/2019 Z. z.), v znení opatrenia Národnej banky Slovenska č. .../2020 (oznámenie č. .../2020 Z. z.) sa mení a dopĺňa takto:

1. Ustanovenie § 1 sa dopĺňa odsekmi 5 až 8, ktoré znejú:

„(5) Výkaz predkladaný agentom platobnej inštitúcie o AML/CFT PSEPG (AGAML) 01-02, ktorého vzor vrátane metodiky na jeho vypracúvanie je uvedený v prílohe č. 11.

(6) Výkaz predkladaný agentom inštitúcie elektronických peňazí o AML/CFT PSEPG (AGAML) 01-02, ktorého vzor vrátane metodiky na jeho vypracúvanie je uvedený v prílohe č. 11.

(7) Výkaz predkladaný agentom pobočky zahraničnej platobnej inštitúcie o AML/CFT PSEPG (AGAML) 01-02, ktorého vzor vrátane metodiky na jeho vypracúvanie je uvedený v prílohe č. 11.

(8) Výkaz predkladaný agentom pobočky zahraničnej inštitúcie elektronických peňazí o AML/CFT PSEPG (AGAML) 01-02, ktorého vzor vrátane metodiky na jeho vypracúvanie je uvedený v prílohe č. 11.“.

2. V § 2 odsek 3 znie:

„(3) Výkaz podľa § 1 odsek 5 až 8 sa vypracúva polročne podľa stavu k poslednému dňu príslušného kalendárneho polroka.“.

3. V § 3 odsek 5 znie:

„(5) Výkaz podľa § 1 odsek 5 až 8 sa predkladá do 25 kalendárnych dní odo dňa, ku ktorému sa vypracúva.”.

Doterajšie odseky 5 a 6 sa označujú ako odseky 6 a 7.

4. Za prílohu č.10 sa vkladá príloha č. 11, ktorá je prílohou č. 1 k tomuto opatreniu.

**Čl. II**

Toto opatrenie nadobúda účinnosť ... .